
Text rozhodnutia
Súd: Krajský súd Banská Bystrica Spisová značka: 30Sa/9/2017 Identifikačné číslo súdneho spisu: 6017200690 Dátum vydania rozhodnutia: 25. 06. 2018 Meno a priezvisko sudcu, VSÚ: JUDr. Martina Lakotová ECLI: ECLI:SK:KSBB:2018:6017200690.2 Uznesenie Krajský súd v Banskej Bystrici, ako správny súd, v právnej veci žalobcu: K. F., nar. XX.XX.XXXX, bytom B. XXX/XX, XXX XX L., právne zastúpený: Advokátska kancelária JUDr. Jakub Mandelík, s.r.o., so sídlom Heydukova 12, 811 08 Bratislava, IČO: 47 234 318, proti žalovanému: Sociálna poisťovňa, ústredie, so sídlom Ul. 29. augusta 8 - 10, 813 63 Bratislava, o preskúmanie zákonnosti rozhodnutia žalovaného č. 47237-4/2017-BA zo dňa 03.10.2017, o výške náhrady trov konania, takto r o z h o d o l : Žalovaný je povinný zaplatiť žalobcovi náhradu trov konania v sume 655,56 Eur na účet právneho zástupcu žalobcu: Advokátska kancelária JUDr. Jakub Mandelík, s.r.o., so sídlom Heydukova 12, 811 08 Bratislava, IČO: 47 234 318, číslo účtu IBAN: R XXXX XXXX XXXX XXXX XXXX, v lehote 15 dní od právoplatnosti tohto uznesenia. o d ô v o d n e n i e : 1. Krajský súd v Banskej Bystrici rozsudkom č. k. 30Sa/9/2017 - 68 zo dňa 12.04.2018 zrušil rozhodnutie žalovaného č. 47237-4/2017-BA zo dňa 03.10.2017 a vec vrátil žalovanému na ďalšie konanie. Vzhľadom na úspech žalobcu v konaní, správny súd postupom podľa § 167 ods. 1 zákona č. 162/2015 Z. z. Správny súdny poriadok (ďalej v texte len „SSP“), priznal žalobcovi voči žalovanému právo na úplnú náhradu dôvodne vynaložených trov konania, teda v rozsahu 100%. Rozsudok nadobudol právoplatnosť a vykonateľnosť dňa 14.05.2018. 2. Žalobca doručil tunajšiemu súdu dňa 18.04.2018 vyčíslenie trov konania v celkovej výške 655,56 Eur. Trovy konania v zmysle žalobcom predloženej špecifikácie trov konania tvoria štyri úkony právnej služby podľa § 11 ods. 4 vyhlášky č. 655/2004 Z. z. o odmenách a náhradách trov advokátov za poskytovanie právnych služieb (ďalej aj „vyhláška“), a to: 1) prevzatie a príprava zastúpenia: 68,- Eur 2) žaloba zo dňa 13.11.2017: 68,- Eur 3) stanovisko žalobcu zo dňa 26.01.2018: 70,85 Eur 4) účasť na pojednávaní dňa 12.04.2018: 70,85 Eur DPH 20 % z odmeny advokáta ( § 18 ods. 3 vyhlášky) - 55,54 Eur Odmena advokáta spolu (vrátane DPH) - 333,24 Eur Hotové výdavky: režijný paušál za rok 2017 ( 2 x 8,84 Eur) - 17,68 Eur režijný paušál za rok 2018 (2x 9,21 Eur) - 18,42 Eur Cestovné výdavky: pojednávanie dňa 12.04.2018 (Bratislava - Banská Bystrica: 214 km x 2 - 428 km) spotreba paliva: 6,1 l/ 100 km, cena paliva: 1,202 Eur/l, 428 km x 6,1/100 x 1,202 Eur - 31,38 Eur amortizácia motorového vozidla (0,183 Eur/km x 428 km)§ 16 ods. 4 vyhlášky-78,32 Eur Spolu - 109,70 Eur Strata času dňa 12.04.2018 (2 x 2 h- 8 polhodín; 8 x 15,35 Eur) - 122,80 Eur DPH z jednotlivých náhrad ( § 18 ods. 3 vyhlášky) - 53,72 Eur Trovy konania spolu - 655,56 Eur 3. Prílohou vyčíslenia trov konania bola kópia technického preukazu motorového vozidla a kópia Osvedčenia o registrácii pre daň z pridanej hodnoty právneho zástupcu žalobcu. 4. Podľa § 163 SSP; trovy konania sú všetky preukázané, odôvodnené a účelne vynaložené výdavky, ktoré vzniknú v súvislosti s uplatňovaním a bránením práva na správnom súde. 5. Podľa § 167 ods. 1 SSP; správny súd prizná žalobcovi voči žalovanému právo na úplnú alebo čiastočnú náhradu dôvodne vynaložených trov konania, ak mal žalobca vo veci celkom alebo sčasti úspech. 6. Podľa § 175 SSP; (1) O nároku na náhradu trov konania rozhodne aj bez návrhu správny súd v rozhodnutí, ktorým sa konanie končí. (2) O výške náhrady trov konania rozhodne správny súd po právoplatnosti rozhodnutia, ktorým sa konanie končí, samostatným uznesením, ktoré vydá súdny úradník. (3) Lehota na zaplatenie náhrady trov konania nesmie byť kratšia ako 15 dní od právoplatnosti rozhodnutia podľa odseku 2. 7. Podľa § 176 ods. 1 SSP; ak bol v konaní úspešný účastník konania zastúpený advokátom, správny súd uvedie v uznesení o výške trov konania ako prijímateľa náhrady trov advokáta. 8. Podľa § 1 ods. 3 vyhlášky; výpočtovým základom na účely tejto vyhlášky je priemerná mesačná mzda zamestnanca hospodárstva Slovenskej republiky za prvý polrok predchádzajúceho kalendárneho roka, ak odsek 4 neustanovuje inak (ďalej len "výpočtový základ"). 9. Podľa § 11 ods. 4 druhá veta vyhlášky; v dávkových veciach sociálneho poistenia, vo veciach sociálnych služieb a vo veciach preskúmavania rozhodnutia o priestupkoch patrí odmena za jeden úkon právnej služby vo výške jednej trinástiny výpočtového základu. 10. Podľa § 13a ods. 1 vyhlášky; odmena vo výške základnej sadzby tarifnej odmeny patrí za tieto úkony právnej služby: a) prevzatie a príprava zastúpenia vrátane prvej porady s klientom, b) ďalšia porada alebo rokovanie s klientom za každú skončenú hodinu, c) písomné podanie na súd alebo iný orgán alebo protistrane týkajúce sa veci samej, d) účasť na konaní pred súdom alebo iným orgánom a na konaní o zmieri, a to za každé začaté dve hodiny bez ohľadu na počet týchto za sebou nadväzujúcich úkonov vykonaných počas dvoch hodín; ak úkon alebo na seba nadväzujúce úkony trvajú viac ako štyri hodiny, patrí odmena za každé dve skončené hodiny, e) vypracovanie právneho rozboru veci, f) rokovanie s protistranou, a to za každú skončenú hodinu, g) návrh na predbežné opatrenie, ak k nemu dôjde pred začatím konania, odvolanie proti takémuto rozhodnutiu o predbežnom opatrení, návrh na obnovu konania, odvolanie, dovolanie, návrh na podanie mimoriadneho dovolania, h) vypracovanie listiny o právnom úkone alebo jej podstatné prepracovanie. 11. Podľa § 15 písm. a) a b) vyhlášky; advokát má popri nároku na odmenu aj nárok a) na náhradu hotových výdavkov účelne a preukázateľne vynaložených v súvislosti s poskytovaním právnych služieb, najmä na súdne poplatky a iné poplatky, cestovné a telekomunikačné výdavky a výdavky za znalecké posudky, preklady a odpisy, b) na náhradu za stratu času (§17). 12. Podľa § 16 ods. 3 vyhlášky; od klienta možno požadovať na náhradu výdavkov na miestne telekomunikačné výdavky a miestne prepravné sumu vo výške jednej stotiny výpočtového základu za každý úkon právnej služby. Túto sumu môže advokát požadovať aj vtedy, ak sa na jej náhrade s klientom osobitne nedohodol. 13. Podľa § 16 ods. 4 vyhlášky; na výšku náhrady preukázaných cestovných výdavkov sa vzťahujú osobitné predpisy, 5) ak táto vyhláška neustanovuje inak. 14. Podľa poznámky 5) ide o odkaz na zákon č. 283/2002 Z. z. o cestovných náhradách. 15. Podľa § 17 ods. 1 vyhlášky; pri úkonoch právnej služby vykonávaných v mieste, ktoré nie je sídlom advokáta, za čas strávený cestou do tohto miesta a späť patrí advokátovi náhrada za stratu času vo výške jednej šesťdesiatiny výpočtového základu za každú aj začatú polhodinu. 16. Podľa § 18 ods. 3 vyhlášky; ak je advokát platiteľom dane z pridanej hodnoty, zvyšuje sa odmena a náhrady podľa tejto vyhlášky o daň z pridanej hodnoty, ktorú je advokát povinný platiť podľa osobitného predpisu. 17. Z ustanovenia § 163 SSP vyplýva, že za trovy konania sa považujú všetky preukázané, odôvodnené a účelne vynaložené výdavky, ktoré vzniknú v súvislosti s uplatňovaním alebo bránením práva na správnom súde. Trovy konania, ktoré úspešnému účastníkovi vznikli, musí účastník konania preukázať, ak priamo nevyplývajú z obsahu spisu. Trovy konania musia byť zároveň účelne vynaložené v priamej súvislosti s konaním pred správnym súdom a musia byť dôvodné. Podmienka účelnosti a dôvodnosti trov konania nie je naplnená, ak vykonanie úkonu právnej služby nebolo v konaní zjavne potrebné, ide o úkon nadbytočný alebo sleduje bezúspešné uplatňovanie práva. 18. Správny súd rozsudkom č. k. 30Sa/9/2017 - 68 zo dňa 12.04.2018 priznal žalobcovi voči žalovanému úplnú náhradu trov konania. Z toho dôvodu súd skúmal, či žalobcovi vznikli účelne vynaložené trovy konania. Správny súd dospel k záveru, že žalobcovi vznikli trovy konania, ktoré pozostávajú zo štyroch úkonov právnej služby v základnej sadzbe tarifnej odmeny podľa § 13a ods. 1 vyhlášky, a to: 1) prevzatie a príprava zastúpenia, 2) žaloba zo dňa 13.11.2017, 3) stanovisko žalobcu zo dňa 26.01.2018, 4) účasť na pojednávaní dňa 12.04.2018; náhrady za stratu času a náhrady cestovných výdavkov. 19. Dva úkony právnej služby boli vykonané v roku 2017 a dva v roku 2018. Ako vyplýva z ustanovenia § 11 ods. 4 vyhlášky, advokátovi patrí za jeden úkon právnej služby odmena vo výške jednej trinástiny výpočtového základu, t. j. 68,- Eur v roku 2017 a 70,85 Eur v roku 2018. Jedna stotina výpočtového základu v zmysle § 16 ods. 3 vyhlášky, tzv. režijný paušál, predstavuje za rok 2017 sumu 8,84 Eur a za rok 2018 9,21 Eur. Jedna šesťdesiatina výpočtového základu na účely výpočtu náhrady za stratu času predstavuje za rok 2018 sumu 15,35 Eur. 20. Vzhľadom na vyššie uvedené, správny súd vyčíslil náhradu trov konania nasledovne: A) Trovy právneho zastúpenia: 1) prevzatie a príprava zastúpenia: 68,- Eur 2) žaloba zo dňa 13.11.2017: 68,- Eur 3) stanovisko žalobcu zo dňa 26.01.2018: 70,85 Eur 4) účasť na pojednávaní dňa 12.04.2018: 70,85 Eur Spolu trovy právneho zastúpenia - 277,70 Eur B) Hotové výdavky: režijný paušál za rok 2017 ( 2 x 8,84 Eur) - 17,68 Eur režijný paušál za rok 2018 (2x 9,21 Eur) - 18,42 Eur Spolu - 36,10 Eur C) Cestovné výdavky: pojednávanie dňa 12.04.2018( Bratislava - Banská Bystrica: 214 km x 2-428 km) spotreba paliva: 6,1 l/ 100 km, cena paliva: 1,202 Eur/l, 428 km x 6,1/100 x 1,202 Eur - 31,38 Eur amortizácia motorového vozidla (0,183 Eur/km x 428 km)§ 16 ods. 4 vyhlášky-78,32 Eur Spolu - 109,70 Eur D) Náhrada za stratu času : strata času dňa 12.04.2018 (2 x 2 h- 8 polhodín; 8 x 15,35 Eur) - 122,80 Eur DPH ( § 18 ods. 3 vyhlášky) - 109,26 Eur Celkové trovy konania vrátane DPH - 655,56 Eur 21. V zmysle vyššie uvedených skutkových okolností a citovaných právnych predpisov správny súd rozhodol tak, ako je uvedené vo výroku tohto uznesenia. Poučenie: Proti tomuto uzneseniu nie je prípustná kasačná sťažnosť [§ 439 ods. 2 písm. b) SSP]. Proti uzneseniu správneho súdu vydaného súdnym úradníkom, ktoré treba doručiť, je prípustná sťažnosť, ak ju SSP nevylučuje. Sťažnosť môže podať účastník konania a osoba zúčastnená na konaní podľa § 41 ods. 2 SSP, ak bolo uznesenie vydané v ich neprospech a to v lehote 15 dní od doručenia uznesenia na správnom súde, ktorý napadnuté uznesenie vydal. V sťažnosti sa musí okrem všeobecných náležitostí podania podľa § 57 SSP uviesť a) označenie napadnutého uznesenia, b) dátum, kedy bolo napadnuté uznesenie sťažovateľovi doručené, c) v čom sa postup správneho súdu považuje za nesprávny, d) návrh výroku rozhodnutia (§ 155 SSP). O sťažnosti rozhodne správny súd, ktorý napadnuté uznesenie vydal, spravidla bez nariadenia pojednávania. Ak nie je sťažnosť dôvodná, správny súd sťažnosť zamietne. Ak je sťažnosť dôvodná, správny súd napadnuté uznesenie zruší alebo zmení; v prípade zrušenia uznesenia je súdny úradník viazaný právnym názorom správneho súdu (§ 152 a nasl. SSP).

Zdroj: KAUZIS.SK – https://www.kauzis.sk/judikatura/r/ECLI:SK:KSBB:2018:6017200690.2 (dáta aktuálne k 13. 11. 2026). Záväzné je znenie zverejnené súdom.




